## Rješenje o određivanju područja stalnog graničnog prijelaza za međunarodni promet putnika i roba u zračnom prometu Dubrovnik

### NN 48/2014 (17.4.2014.), Rješenje o određivanju područja stalnog graničnog prijelaza za međunarodni promet putnika i roba u zračnom prometu Dubrovnik

48 17.04.2014 Rješenje o određivanju područja stalnog graničnog prijelaza za međunarodni promet putnika i roba u zračnom prometu Dubrovnik

POLICIJSKA UPRAVA DUBROVAČKO-NERETVANSKA

907

Na temelju članka 12. stavka 2. Zakona o nadzoru državne granice (»Narodne novine«, br. 83/13), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« br. 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ZRAČNOM PROMETU DUBROVNIK

Članak 1.

Područje stalnog graničnog prijelaza za međunarodni promet putnika i roba u zračnom prometu Dubrovnik nalazi se na prostoru Zračne luke Dubrovnik, otvorene za međunarodni javni zračni promet.

Članak 2.

Ukupna površina područja stalnog graničnog prijelaza za međunarodni promet putnika i roba u zračnom prometu Dubrovnik iznosi 161.336 m².

Članak 3.

Područje stalnog graničnog prijelaza za međunarodni promet putnika i roba u zračnom prometu Dubrovnik obuhvaća zaštitno ograničena i nadzirana područja Zračne luke Dubrovnik: područje izlazne granične kontrole s područjem zaštitnog pregleda i područje izlazne carinske kontrole, područje ulazne granične kontrole (glavne i pomoćne) i područje ulazne carinske kontrole, područje službenog prolaza za osoblje i područje VIP salona, područje za putnike i članove posade u međunarodnom prometu, područje za prtljagu u međunarodnom prometu, područje za smještaj carinske robe, prostor za pripremu hrane i pića za međunarodne letove, područje aerodromskih službi prihvata i otprema zrakoplova u međunarodnom prometu, i područje stajanke (za vrijeme zadržavanja zrakoplova u međunarodnom zračnom prometu), na sljedećim katastarskim česticama:

a) dio č.zgr. 186 k.o. Močići u površini od 331 m² – područje izlazne granične kontrole s područjem zaštitnog pregleda,

b) dio č.zgr. 186 k.o. Močići u površini od 685 m² – područje ulazne granične kontrole,

c) dio č.zgr. 186 k.o. Močići u površini od 172 m² – područje ulazne carinske kontrole,

d) dio č.zgr. 186 k.o. Močići u površini od 863 m² – područje pomoćne ulazne granične kontrole,

e) dio č.zgr. 186 k.o. Močići u površini od 1175 m² – područje za prtljagu u međunarodnom prometu (preuzimanje dolazne prtljage u prizemlju terminala »B«),

f) dio č.zgr. 186 k.o. Močići u površini od 638 m² – područje za prtljagu u međunarodnom prometu (sortirnica u prizemlju terminala »B«),

g) dio č.zgr. 186 k.o. Močići u površini od 36 m² – područje izlazne carinske kontrole

h) dio č.zgr. 186 k.o. Močići u površini od 531 m² – područje službenog prolaza za osoblje i područje VIP salona,

i) dio č.zgr. 186 k.o. Močići u površini od 2.015 m² – područje za putnike i članove posade u međunarodnom prometu (I. kat terminala »B«),

j) dio č.zgr. 186 k.o. Močići u površini od 2.245 m² – područje za putnike i članove posade u međunarodnom prometu (II. kat terminala »B«),

k) dio č.zgr. 186 k.o. Močići u površini od 666 m² – područje za putnike i članove posade u međunarodnom prometu (III. kat terminala »B«),

l) dio č.zgr. 185 k.o. Močići u površini od 413 m² – područje za prtljagu u međunarodnom prometu (zaštitni pregled odvojene prtljage u prizemlju terminala »A«),

m) dio č.zgr. 185 k.o. Močići u površini od 2.297 m² – područje za prtljagu u međunarodnom prometu (sortirnica u podrumu terminala »A«),

n) dio č.zgr. 186 k.o. Močići u površini od 6 m² – područje za smještaj carinske robe,

o) dio č.zgr. 170 k.o. Močići u površini od 181 m² – područje aerodromskih službi prihvata i otprema zrakoplova u međunarodnom prometu,

p) dio č.zgr. 189 k.o. Močići i dio č.zgr. 191 k.o. Močići u površini od 728 m² – prostor za pripremu hrane i pića za međunarodne letove,

q) dio č.z. 2363/1 k.o. Močići i dio č.z. 5114/1 k.o. Čilipi u površini od 148.354 m² – područje stajanke.

Članak 4.

Stupanjem na snagu ovog rješenja prestaje važiti Pravilnik o određivanju područja stalnog međunarodnog zračnog graničnog prijelaza I. kategorije Dubrovnik (»Narodne novine« br. 134/03).

Članak 5.

Ovo rješenje stupa na snagu osmog dana od objave u »Narodnim novinama«.

Broj: 511-03-01-UP/I-155/1-13.
Dubrovnik, 31. ožujka 2014.

Načelnik uprave
Tonći Radibratović, v. r.

Rješenje, NN 48/2014-907